kardosdrur/scandi-wiki huggingface dataset:
Norðskáli

Norðskáli er en by på Færøerne. Den ligger som den lidt sydligere beliggende Oyrarbakki på Eysturoys vestkyst nord for den i 1973 byggede bro Streymin-broen, færøsk "Brúgvin um Streymin" over sundet Sundini til Streymoy. Kirken er fra 1932 og blev 1977 forlænget til den dobbelte længde. De fleste af husene er af nyere dato.

Norðskáli er oprindelig en gammel bygd fra middelalderen. De få marker omkring bygden betød, at der før i tiden kun var grundlag for få bosættelser.

Efter 1800 voksede indbyggertallet, da beboerne havde mulighed for også at ernære sig ved fiskeri og handel.

På grund af den store udbygning af samfærdslen i 1970'erne kom Norðskáli til at ligge centralt. Det gav grundlag for nye arbejdspladser som fiskefabrik, støberi og servicevirksomheder som to banker, indkøbscenter og en café med spisemulighed.

Norðskála Kirkja 
Norðskála Kirkja blev indviet d. 10. januar 1932 av provst Jákup Dahl. Da kirken blev bygget havde den et tårn ved vestenden. Den var opført i beton og stod i hvidtpudset murværk med rødt eternittag. Den havde 5 rundbuede vinduer på hver langside. Tårnet havde pyramidetag. I korgavlen var en rundbuet niche. Der var indgang til kirken i både nord og syd gennem tårnet. I 1977 blev kirken forlænget nordøst og tårnet fik tilbygninger på hver side, med tag der går skråt opad til lige under glamhullerne. På facaden af det nye tårn er der et rundbuet vindue på hver side af den store indgangsdør og to mindre over døren. Taget er nu sort og døre og vinduesrammer er grønne. I forkirken fører en vindeltrappe op til det hvidmalede pulpitur, hvor kirkens orgel står. Kirkens orgel er et I. Starup & Søn orgel fra 1969 med 4 stemmer. I østenden er der konfirmandstue og mødelokaler. Såvel de to gavle samt langsiderne er på væggene beklædt med træpaneler. Det hvide tøndehvælv sidder over smalle sidelofter. Ellen Hofman-Bang (1879-1971) har malet alterbilledet "Den fortabte Søn". Ved siden af alteret hænger to kors som fungerer som hylde for to trearmede lysestager, der tidlige stod på alteret. Døbefonten er en hvid ottekantet font af træ på en riflet søjle fra 1931, og er nærmest som en firkantet kasse, med tværgående brædder med mellemrum. Kirkeskibet er en model af en sluppen "Verdandi" som blev hængt op i forbindelse med kirkens 75 årsdag i 2007. Kirkens klokke bærer indskriften " I glædens tid – i sorgens stund – indbyder jeg alle til Herrens forsamling". Kirken har 200 siddepladser, der kan udvides til 300 siddepladser.

Galleri

Noter

Eksterne henvisninger og kilder 
 Norðskáli (færøsk) 
 Faroeislands.dk
 Norðskali Kirkja 

Byer på Færøerne
Eysturoy
Hvalbugter i Færøerne
MEP

MEP har flere betydninger:

 Message Exchange Pattern – kommunikationsprotokol
 Europaparlamentsmedlem – europaparlamentariker
Sydsvenska Dagbladet

Sydsvenska Dagbladet, eller blot Sydsvenskan, er et svensk dagblad, der blev grundlagt i 1848. Avisen udkommer i 130.000 eksemplarer.

Avisen har hovedsæde i Malmö og udkommer i tre udgaver, der primært distribueres i det sydlige Götaland. Dets dækning er karakteriseret ved at bestå af regionale nyheder fra Skåne som supplement til en fuld dækning af nationale, EU- og internationale nyheder. Politisk er avisen "uafhængig liberal".

Avisen ejes af Bonnier-koncernen. I oktober 2004 gik den over til at udkomme i tabloidformat.

Eksterne henvisninger 
 Sydsvenska Dagbladets hjemmeside

Aviser fra Sverige
Etableret i 1848
Bonnier
Aftonbladet

Aftonbladet er en svensk tabloidavis, der blev grundlagt i 1830. Med et oplag på 420.800 (marts 2006) og 1.425.000 daglige læsere, er Aftonbladet ifølge Tidningsstatistik AB Skandinaviens største avis. Avisen ejes af den norske Schibsted-koncern (49%) og det svenske LO (9%). Sammen med konkurrenten Expressen dominerer den det svenske avismarked.

Avisen var fra begyndelsen liberal og fra 1890-1921 var konservativ. 

Aftonbladet.se er avisens websted, der her været på nettet siden 1994. Den var ifølge avisen selv den mest besøgte avishjemmeside i Norden i 2005 med over 2 mio. daglige besøgende.

Historie  
Aftonbladet blev grundlagt 6. december 1830 af bogforlæggeren og politikeren Lars Johan Hierta (1802-1872), som på trods af at han var adelig var liberal og for ytringsfrihed. I løbet af historien har avisen bekendt sig til forskellige politiske ideologier, men er i nutiden socialdemokratisk.

I perioden 1830-1851, under den såkadlte Hierta-epoke, bliver Aftonbladet førende i Sveriges liberale avisverden. Konservative kræfter, frem for alt kongen, forsøgte forgæves at lukke avisen. 

Fra 1851 til 1929, bliver avisen mere konservativ og tysk-venlig. "Brokiga blad", Sveriges første ugeblad i farver, udkom 1907-1930. Halvugesoplaget, som startede i 1890, blev en stor succes med ca. 150 000 abonnenter, og blev læst af en halv million svenskere. 

I perioden 1929-1956 blev Aftonbladet ejet af Torsten Kreuger. P G Peterson var chefredaktør 1933-1956 og arbejdede med at genetablere tilliden til avisen på grund af at avisen havde støttet Tyskland politisk under Hitlers regime. 

Sveriges LO overtog ejerskabet i perioden 1956-1996. Et rekordstort oplag i  1960'erne blev efterfulgt af en nedgang i 1970'erne. chefredaktørerne Thorbjörn Larsson og Rolf Alsing fornyede avisens indhold og form i 1980'erne og 1990'erne. 

I 1996 købte den norske mediekoncern Schibsted 49,9 procent af Aftonbladet. Samme år overhalede Aftonbladet Expressen i oplagsstørrelse og blev dermed Sveriges største avis. I 1997 tiltrådte Anders Gerdin som chefredaktør og ansvarlig udgiver.

I 2009 købte Schibsted yderligere 41 procent af aktierne, så mediekoncernen i dag ejer 91 procent, mens Sveriges LO blot ejer 9 procent. Til gengæld står LO stadig for udpegelsen af avisens politiske redaktør.

I slutningen af 1990'erne blev trykningen af avisen samordnet med morgenavisen Svenska Dagbladet i et nybygget og fællesejet trykkeri i Stockholm-forstaden Akalla.

Ikke bare en avis  
Aftonbladet sender daglig radionyheder på stationerne Rix FM og Lugna Favoriter. Den 9. oktober 2006 startede den sin egen tv-kanal Aftonbladet TV 7 med udsendelser via det digitale satellitnet og det digitala kabel-TV-net. Aftonbladet har også gjort flere mindre vellykkede forsøg på digital-tv-satsninger via nettværkene Com Hem og Canal Digital.

Eksterne henvisninger 

 Aftonbladets hjemmeside

Aviser fra Sverige
Etableret i 1830
Schibsted
Svenska Dagbladet

Svenska Dagbladet (ofte forkortet SvD) er en svensk avis, der blev grundlagt 18. december 1884. Blandt de svenske morgenaviser har Svenska Dagbladet med 194.900 eksemplarer det tredjestørste oplag efter Dagens Nyheter og Göteborgs-Posten. Politisk er avisen uafhængig moderat, hvilket betyder at den støtter det liberalkonservative parti Moderaterna.

Avisen, der er i tabloidformat, udgives i Stockholm og bringer nationale og internationale nyheder såvel som lokaldækning af hovedstadsregionen. Avisens abonnenter er koncentreret i Stockholm, men avisen distribueres i hele Sverige. Avisen ejes af den norske mediekoncern Schibsted. Avisens chefredaktør og ansvarlige udgiver har siden 2002 været Lena K. Samuelsson. Politisk chefredaktør siden 2004 er P.J. Anders Linder.
 
Siden 1925 har avisen belønnet en sportsudøver eller et hold med Svenska Dagbladets guldmedalje, der uddeles i slutningen af året.

Svenska Dagbladet består normalt af tre sektioner, alle i tabloidformat. Avisens hoveddel indeholder ledere, indenrigs og- og udenrigsnyheder, sport, samt blandt andet vejrmeldinger.

Sektionen Näringsliv er en økonomiavis med, børstabeller, nyheder om privatøkonomi, motor- og bådrelaterede nyheder og reportager. Om søndagen erstattes erhvervssektoren af en reportageavis kaldet N. Svenska Dagbladets näringslivs- och ekonomirelaterade nyheter.

Sektionen Kultur indeholder kulturnyheder, anmeldelser af musik, film og teater, reportage, samt tv- og radio-programmer. Fredag, lørdag og søndag erstattes kultursektionen af en reportageavis kaldet K.
 
Sektionen Idagsidan startede i 1974. Den første artikelserie havde navnet "Ont i själen" og handlede om psykiske lidelser. "Idagsidan" har afdelinger for psykologi, eksistentielle spørgsmål, mand-kvinde, børn og unge, samliv og sex, ægteskabsproblemer, samt krop og sundhed. Emnerne i artikelserierne har gennem årene ændret sig.

Historie 
Svenska Dagbladet blev grundlagt i 1884, og det første nummer udkom den 18. december samme år. Flere personer medvirkede ved grundlæggelsen af avisen, blandt de vigtigste var chefredaktør Axel Jäderin (1850-1925) og redaktør Oscar Norén (1844-1923). Løssalgprisen for hele Sverige var 10 øre. Det første nummer indeholdt overvejende vejrmeldinger og annnoncer men en af de store nyheder det år var anklagen for blasfemi mod August Strindberg på grund af sin novellesamling "Giftas".

I perioden 1885-1887 var avisen konservativ. Efter 1897 indtog den en mere liberal holdning og i 1910 blev den Högerpartiets (nuværende Moderaterne) avis. Siden 1977 har den kaldt sig uafhængig moderat, "hvilket indeholder en blanding af liberalkonservative idéer i markedsøkonomisk retning".

Aviser fra Sverige
Etableret i 1884
Virksomheder i Stockholm
Östersund
Schibsted
Arkaisk smil

Et arkaisk smil er et udtryk for et tidligt og lidt primitivt kunsthåndværk. Antikkens græske billedhuggere begyndte i årene 600 – 480 f. kr. at efterligne den egyptiske billedhuggerkunst. Stilen blev døbt den arkaiske stil, hvilket kan oversættes til "den gammeldags" eller "den fortidige" stil. 

Ansigtet blev bragt til live ofte med et smil eller indskraveringen af store øjne.

Eksterne henvisninger 

 The Dying Warrior from the Temple of Alphaisa , Den døende kriger fra templet i Alphaisa?

Grækenland i antikken
Christian Skeel (billedkunstner)

Jørgen Christian greve Skeel, født Scheel) (født 8. juni 1956 i København) er en dansk billedkunstner og komponist. der bor og arbejder i København.

Han er søn af advokat Preben Ove Christian greve Scheel og fysioterapeut Ulla Glytting. Siden 1984 har han samarbejdet med Morten Skriver om bl.a. installationer, bøger og film. Et bemærkelsesværdigt værk er installationen Babylon, 1996 (Kiasma, Museum of Contemporary Art, Helsinki). Den består af keramiske krukker med forskellige dufte; når krukkerne åbnes, vækkes billeder og minder hos beskueren. Af andre værker kan nævnes videoinstallationen Split Second (Esbjerg Kunstmuseum), Trapholt Eksperimentet (Trapholt og Stockholm), Civilisation (Ny Carlsberg Glyptotek) og senest Interferens (Esbjerg Kunstmuseum). Skeel har samarbejdet med digteren Morti Vizki siden 1983. De har bl.a lavet bøgerne Rejsebog, Vej og Den usynlige Dreng sammen. Som komponist har han bl.a. udgivet CDerne Music for Eyes og Miniatures (begge komponeret i samarbejde med Kenneth Knudsen), Metropolitan Suite (komponeret i samarbejde med Martin Hall), Samlede Kompositioner (komponeret i samarbejde med Morti Vizki) og Short Pieces.

Uddannelse 
 1975 – 1979 Det Kongelige Danske Kunstakademi, arkitektskolen
 1980 – 1986 Det Kongelige Danske Kunstakademi, malerskolen v. Albert Mertz
 1983 Medstifter af galleri "Kongo", Medstifter af og medredaktør på kunsttidsskriftet Kong
 1984 Starter filmlydstudierne "Mainstream" i København
 1985 Medstifter af og medredaktør på kunsttidsskriftet Atlas

Eksterne kilder/henvisninger 
 
 Dansk Kunstråd
 Galleri Tom Christoffersen
 CV
 Christian Skeel hjemmeside
 Skeel & Skriver hjemmeside

Kilder 

Billedkunstnere fra Danmark
Christian 2
Grever fra Danmark
Personer fra København
Danskere i 1900-tallet
Danskere i 2000-tallet
Komponister fra Danmark
Morgan Spurlock

Morgan Valentine Spurlock (født 7. november 1970) er en amerikansk, selvstændig dokumentarfilminstruktør, tv-producer, og manuskriptforfatter, kendt for dokumentarfilmen Super Size Me, i hvilken han demonstrerede de helbredsmæssige konsekvenser McDonald's mad har, ved udelukkende at spise McDonald's-mad tre gange om dagen i en måned. Han supersizede, hver gang det blev tilbudt, som enhver gennemsnitlig McDonald's-kunde ville gøre. Spurlock er også producer og medvirkende i realityserien 30 dage.

Spurlock graduerede med en BFA i film, fra New York University’s Tich School of the Arts i 1993.
Spurlock blev født i Parkensburg, West Virginia, men opvokset i Beckley, West Virginia, og bor lige for tiden i New York. Før han lavede Supersize Me, var Spurlock teatermanuskrpitforfatter, og vandt mange priser for sit stykke ”Phoenix” til både New York International Fringe Festival i 1999, og the Route 66 Americanmanuskript konkurrence i 2000. Han kreerede også ”I Bet You Will for MTV”.

Eksterne henvisninger 

 

Filminstruktører fra USA
Tendenslitteratur

Tendenslitteratur er litteratur der oftest har en agitorisk hensigt. Forfatteren prøver at påvirke læseren med sine holdninger gennem litteraturen.

Litteratur
Freiberg

Stednavnet Freiberg kan henvise til flere steder:
 Freiberg (Sachsen)
 Freiberger Mulde, en flod gennem Sachsen
 Freiberg am Neckar i den tyske delstat Baden-Württemberg
 Freiberg in Mähren er det tidligere navn for byen Příbor i Tjekkiet, tidligere Mähren. (Sigmund Freuds fødeby).
 Desuden finder der i flere tyske byer bydele med navnet 'Freiberg'
Vigelinje

Vigelinje (populærnavn: hajtænder, engelsk: yield line) er en tværgående vejmarkering i Danmark, der angiver ubetinget vigepligt. Populærnavnet hajtænder er opstået, da markeringen består af en række store hvide trekanter – "tænder". Udformningen og betydningen af vigelinje og andre vejmarkeringen er angivet i Transportministeriets. “Bekendtgørelse om anvendelse af vejafmærkning" 

Vigelinje er ofte er ledsaget af den ligeledes trekantede færdelsestavle ubetinget vigepligt. Ubetinget vigepligt betyder, at man skal holde tilbage for trafik fra alle retninger.

Se også 
 Ubetinget vigepligt

Eksterne henvisninger 

Færdselsregler
Michelle Karvinen

Michelle Karvinen (født 27. marts 1990 i København) er en dansk/finsk ishockeyspiller som spiller på det finske landshold.
På nuværende tidspunkt spiller hun på klubniveau i University of North Dakota, hun spillede 2009/2010 på Rødvovres U20-hold, hvor hun udelukkende spiller sammen med mænd. 2007-2009 spillede hun i Espoo Blues i Finland.

Karvinen fik sin ishockeyopdragelse i Rødovre, hvor hun bl.a. har spillet på det mandlige U20-hold og for Rødovres andethold i 1. division. Hendes store talent var åbenlyst i en tidelig alder, og allerede som 14-årig fik hun den første henvendelse fra Finland og deltog som 16-årig i den første finske landsholdssamling. Hun har valgt at spille på det finske landshold for at spille mod de bedste kvindelandshold i verden.

Karvinen var bedste spiller på det kvindelige finske ishockeylandshold, da Finland vandt OL-bronze i Vancouver. Og flere eksperter i Vancouver omtalte hende som bedste europæiske spiller i kvindernes OL-turnering. Hun gjorde sig blandt andet bemærket med et mål i bronzekampen mod Sverige.

Karvinen kunne efter OL være blevet den første kvinde i mændenes danske liga, Hun var udtaget til Rødovres herrehold og kunne dermed være blevet den første kvinde i Superisligaen, men drømmen om at spille i Nordamerika holdt hende ude. Kort før kampstart blev hun streget fra holdkortet da hun blev gjort opmærksom på at hvis drømmen om en karriere på et nordamerikansk collegehold skulle gå i opfyldelse, så må hun ikke have spillet så meget som et sekund i en professionel liga som den danske Superisliga.

Med en dansk mor og en finsk far har Karvinen statsborgerskab i begge lande. Hun havde således mulighed for at spille for Finland. Hendes far Heikki Karvinen udvandrede til Danmark i 1970'erne og har gennem mange år har været træner i Rødovre for både førsteholdet og adskillige ungdomshold. Han har også et dansk mesterskab med Rødovre.
Hendes storebror Jannik spiller for Rødovre Mighty Bulls i Superisligaen og på det danske ungdomslanshold bl.a. ved U-20 VM i 2004, 2005 og 2006.

Meriter 
 OL  2010
 VM  2011
 VM  2009
 Finske mesterskab  2008/2009
 Finske mesterskab  2007/2008

Referencer

Eksterne henvisninger 

Ishockeyspillere fra Danmark
Ishockeyspillere fra Finland
Personer fra Rødovre
Deltagere for Finland ved vinter-OL 2010
Ishockeyspillere ved vinter-OL 2010
Deltagere for Finland ved vinter-OL 2014
Ishockeyspillere ved vinter-OL 2014
Deltagere for Finland ved vinter-OL 2018
Ishockeyspillere ved vinter-OL 2018
Deltagere for Finland ved vinter-OL 2022
Ishockeyspillere ved vinter-OL 2022
Medaljevindere ved vinter-OL 2010
Medaljevindere ved vinter-OL 2018
Medaljevindere ved vinter-OL 2022
Olympiske bronzemedaljevindere fra Finland
The Osmonds

The Osmonds er en søskendegruppe fra USA, som havde stor succes indenfor popmusikken i 1970'erne. Gruppen bestod af de fem brødre:
 Alan Osmond, født 22. juni 1949 i Ogden, Utah, USA
 Wayne Osmond, født 28. august 1951 i Ogden, Utah, USA
 Merrill Osmond, født 30. april 1953 i Ogden, Utah, USA
 Jay Osmond, født 2. marts 1955 i Ogden, Utah, USA
 Donny Osmond, født 9. december 1957 i Ogden, Utah, USA

foruden disse var der endnu to søskende, som indsang plader:
 Marie Osmond, født 13. oktober 1959 i Ogden, Utah, USA
 Jimmy Osmond, født 16. april 1963 i Canoga Park, Californien, USA

Eksterne henvisninger 
 The Osmonds officielle hjemmeside

 

Boybands
Osmonds
Osmonds
Fartoft

Fartoft (dansk), Foretoft (ældre dansk), Fahretoft (tysk) eller Foortuft (nordfrisisk) er en landsby beliggende ved den nordfrisiske kyst syd for den dansk-tyske grænse i Sydslesvig. I administrativ henseende hører landsbyen under Dagebøl kommune i Kreis Nordfriesland i den nordtyske delstat Slesvig-Holsten. Landsbyen er sogneby i Fartoft Sogn. Sognet lå i Bøking Herred (Tønder Amt, Slesvig), da området tilhørte Danmark. 

Stednavnet er første gang dokumenteret 1429, byen er dog ældre. Med den Store Manddrukning 1362 blev Fartoft en hallig. Op til i dag samles en del af bebyggelsen på ophøjede varfter (f. eks. Brodersvarft, Lillejensvarft, Jakobsvarft, Richardsvarft, Tydensvarft og Bonsvarft). Med store inddigningsprojekter i 1600- og 1700-tallet blev Fartoft gjort landfast igen. Fartoft fik 1634 et sommerdige og 1688 et stærkere havdige, efter at Herrekogen blev indigget 1640. Kommunens areal består tilsvarende af flere koge såsom Fartorp Nørrekog, Sønderkog, Blomkog og Botslot Kog. Inddigningen af Botslotkog 1634 foretoges af nederlænderne. Fartoft var en selvstændig kommune, inden byen blev indlemmet i Dagebøl i 1978.

Fartoft Kirke er bygget i mursten i 1703, beliggende på kirkevarftet overfor Richardsvarft.

Kendte 
 Hans Momsen (1735-1811), dansk matematiker og astronom

Noter 

Byer i Kreis Nordfriesland
De frivilliges march

De frivilliges march er Folkerepublikken Kinas nationalsang og blev nationalsang fra 27. september 1949. Teksten er af Kinas kendte digter Tian Han, mens musikken er af Kinas berømte komponist Nie Er. Sangen, som blev skrevet i 1935, handler om de kinesiske soldater der drog til det nordøstlige Kina i 1930'erne, for at bekæmpe de japanske styrker, der forsøgte at invadere landet.

Tekst 
Teksten, oversat til dansk, lyder således:

De frivilliges march 

I, som nægter at være slaver, rejs jer!
Med alt vores kød og blod
lad os bygge vores nye ”Store mur”!
Det kinesiske folk befinder sig i en kritisk periode
Alle må råbe udfordringen
Rejs jer! Rejs jer! Rejs jer!
Millioner af hjerter med samme sindelag trodser fjendens våben
Marchér fremad!
Trods fjendens våben!
Marchér fremad! Marchér fremad! Marchér fremad! Marchér!

Nationalsange
Kultur i Kina
The Pogues

The Pogues var et irsk/engelsk keltisk punkband dannet i 1982. De opnåede international anerkendelse i 1980'erne og 1990'erne bl.a. for deres samarbejde med The Dubliners og sangen "The Irish Rover".

I 1991 forlod forsangeren Shane MacGowan bandet pga. alkoholproblemer. Bandet fortsatte første med Joe Strummer som forsanger og herefter Spider Stacy, hvorefter de stoppede i 1996. I 2001 blev de genforenet og har spillet jævnligt siden da, særligt på USA's østkyst omkring Skt. Patricks dag. Dog har de endnu ikke indspillet ny musik.

Bandet blev dannet i 1982 under navnet Pogue Mahone, en anglificering af det keltiske póg mo thóin, som betyder noget i nærheden af "kys min røv".

The Pogues' største hit var en duet med Kirsty MacColl kaldet "Fairytale of New York". Sangen er en julesang som opnåede en andenplads på den engelske hitliste. "Fairytale of New York" er i en afstemning på VH1s hjemmeside blevet kåret til verdens bedste julesang.

Sangen blev brugt i filmen 'P.S. I Love You'.

Bandet er også kendt for sit samarbejde med The Dubliners i slutningen af 1980'erne og starten af 1990'erne. Dette førte bl.a. til et andet stort hit "The Irish Rover", der fik The Dubliners tilbage på hitlisterne.

Nuværende og tidligere medlemmer 
 Shane MacGowan: 1982–1991, 2001–
 Spider Stacy: 1982–1996, 2001–
 Philip Chevron: 1985–1994, 2001–
 James Fearnley: 1982–1993, 2001–
 Terry Woods: 1986–1994, 2001–
 Jem Finer: 1982–1996, 2001–
 Andrew Ranken: 1982–1996, 2001–
 Darryl Hunt: 1986–1996, 2001–
 Ella Finer (Semi–Official Member) 2005– (Vokaler på Fairytale of New York)
 James Walbourne 2007
 Cait O'Riordan: 1982–1986, 2004
 Joe Strummer: 1991
 Jamie Clarke: 1993–1996
 Dave Coulter: 1993–1996
 James McNally: 1993–1996

Diskografi  
 1984 Red Roses for Me
 1985 Rum Sodomy & the Lash
 1986 Poguetry in Motion (EP)
 1988 If I Should Fall from Grace with God
 1989 Peace and Love
 1990 Yeah Yeah Yeah Yeah Yeah (EP)
 1990 Hell's Ditch
 1993 Waiting for Herb
 1996 Pogue Mahone
 1991 The Best of The Pogues
 1992 The Rest of The Best
 2001 The Very Best Of The Pogues #18 UK
 2002 Streams of Whiskey: Live in Leysin, Switzerland 1991
 2005 The Ultimate Collection including Live at the Brixton Academy 2001
 2005 Dirty Old Town: The Platinum Collection
 2008 Just Look Them Straight In The Eye and Say....POGUE MAHONE!!

Referencer

Eksterne henvisninger 

 

 
Musikgrupper fra Irland
Har spillet på Roskilde Festival
Musikgrupper fra 1982
Logtes

Logtes er en type logiske tal-kryds i stil med sudoku, som udkom første gang i november 2007 på Forlaget BIOS. Manden bag opgaverne er Reza Mofidi Yazdi, som bor i Danmark.

Logik
Hannah Montana-afsnit

Hannah Montana er en amerikansk tv-serie, der blev skabt af Michael Poryes, Richard Correll og Barry O'Brien for Disney Channel. Serien er på 99 afsnit fordelt på fire sæsoner, der blev sendt fra 24. marts 2006 til 16. januar 2011.

Serien handler om teenagepigen Miley Stewart (spillet af Miley Cyrus), der lever et dobbeltliv som almindelig skolepige om dagen og som den berømte popsanger Hannah Montana om aftenen. Hun holder imidlertid sin rigtige identitet hemmelig undtagen for familien og nogle få nære venner.

Serieoversigt

Afsnit

Sæson 1  (2006–2007)

Sæson 2 (2007–2008)

Sæson 3: 2008 – 2010

Sæson 4 (2010–2011)

Tv-film

Noter 

Afsnit af tv-serier
Lister over afsnit af tv-serier